text: Dartstævne stiller skarpt på kræft
  29 april 2017 kl. 09.50
  Ved weekendens store dartstævne i Esbjerg er Kræftens Bekæmpelse også til stede med deres egen dartskive.
  Der skal ikke kun stilles skarpt på Bullseye og triple 20, når der lørdag og søndag er Denmark Open og Denmark Masters i Esbjerg.
  For at sætte mere fokus på kræft vil Kræftens Bekæmpelse også være til stede med deres kampagne. "De 7 tegn".
  Danske kræftpatienter har nemlig en lavere overlevelse end kræftpatienter i andre nordiske lande. Det skyldes bl.a. at danskere er dårlige til at gå til læge, når der er noget galt.
  Ved at sætte fokus på de syv tegn på kræft håber foreningen, at flere bliver opmærksomme på de tegn, som de skal reagere overfor.
  Målet med kampagnen er at få flere til at gå tidligere til lægen, og målgruppen er især mænd og kvinder over 50 år.
  De 7 tegn 
  - Synkebesvær- Vægttab- Hoste eller hæshed - Blod i afføringen- Ændrede modermærker- Ændret afføringsmønster - Knuder eller hævelser
  Du kan læse mere om symptomerne her.
  